ಹೊಸ ವರ್ಷದ ಸಂದರ್ಭದಲ್ಲಿ ಜೂಮ್ ಬಳಕೆದಾರರಿಗೆ ಬಂಪರ್ ಆಫರ್.! ಕೊರೊನಾ ವೈರಸ್ ಬಳಿಕ ದೂರದಲ್ಲಿರುವ ಜನರನ್ನ ಒಂದು ಮಾಡುವಲ್ಲಿ ಮಹತ್ವ ಪಾತ್ರ ವಹಿಸಿರುವ ಜೂಮ್ ಕಂಪನಿ ಹಬ್ಬದ ವಿಶೇಷವಾಗಿ ಉಚಿತ ಚಂದಾದಾರರಿಗೆ ಇದ್ದ 40 ನಿಮಿಷದ ಮಿತಿಯನ್ನ ತೆಗೆದು ಹಾಕೋದಾಗಿ ಹೇಳಿದೆ. ಕ್ರಿಸ್ ಮಸ್ ಹಾಗೂ ಹೊಸ ವರ್ಷದ ವಿಶೇಷವಾಗಿ ನಿಮಿಷದ ಮಿತಿಗೆ ತಾತ್ಕಾಲಿಕ ಬ್ರೇಕ್ ನೀಡಲಾಗಿದೆ. ಜೂಮ್ನನ ಈ ಕೊಡುಗೆಯಿಂದಾಗಿ ಜನತೆ ದೂರದಲ್ಲಿರುವ ತಮ್ಮ ಪ್ರೀತಿ ಪಾತ್ರರ ಜೊತೆ ಉಚಿತವಾಗಿ ಎಷ್ಟು ನಿಮಿಷಗಳ ಕಾಲ ಬೇಕಿದ್ದರೂ ಮಾತನಾಡಬಹುದಾಗಿದೆ. ಡಿಸೆಂಬರ್ 17ರಿಂದ ಬೆಳಗ್ಗೆ 10 ಗಂಟೆಯಿಂದ ಡಿಸೆಂಬರ್ 19ರ ಬೆಳಗ್ಗೆ 6 ಗಂಟೆಯವರೆಗೆ ಉಚಿತ ನಿಮಿಷದ ಮಿತಿ ಇರೋದಿಲ್ಲ. ಇದಾದ ಬಳಿಕ ಡಿಸೆಂಬರ್ 23ರ ಬೆಳಗ್ಗೆ 10 ಗಂಟೆಯಿಂದ ಡಿಸೆಂಬರ್ 26ರ ಬೆಳಗ್ಗೆ 6 ಗಂಟೆಯವರೆಗೆ ನಿಮಿಷದ ಮಿತಿಗೆ ಬ್ರೇಕ್ ಇರೋದಿಲ್ಲ. ಇನ್ನು ಹೊಸ ವರ್ಷದ ವಿಶೇಷವಾಗಿ ಡಿಸೆಂಬರ್ 30ರ ಬೆಳಗ್ಗೆ 10ರಿಂದ ಜನವರಿ 02, 2021ರ ಬೆಳಗ್ಗೆ 6ರವರೆಗೆ ನಿಮಿಷದ ಮಿತಿ ತೆಗೆದು ಹಾಕಲಾಗುತ್ತೆ.